Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 469/10)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1)

OBVESTILO O ODOBRITVI STANDARDNE SPREMEMBE

„Vicomté d‘Aumelas“

PGI-FR-A1107-AM01

Datum obvestila: 19. september 2022

OPIS ODOBRENIH SPREMEMB IN RAZLOGI ZANJE

1. Organoleptični opis proizvodov

Točka 3.3 o organoleptičnem opisu vin poglavja I specifikacije proizvoda za zaščiteno geografsko označbo „Vicomté d‘Aumelas“ je bila spremenjena tako, da so dopolnjene organoleptične lastnosti za vsako barvo vina.

Naslednje podrobnosti so bile prenesene v točko o opisu vina v enotnem dokumentu.

„Vina so izraz posebnega okolja srednje doline reke Hérault, kjer ima ta pomembno vlogo pri uravnavanju temperature. Rdeča vina na splošno temeljijo na sadni noti in eleganci, z zelo prefinjenimi tanini. Izhajajo iz sort merlot, cabernet sauvignon, syrah, carignan, grenache in mourvèdre, potrganih ob ustrezni zrelosti, pri čemer se pridelujejo predvsem z zvrščanjem. Vina so intenzivne in sijoče rubinasto rdeče barve ter imajo izrazite arome murve, borovnice, maline, sladkega korena in hruške. Bela vina, ki se pridelujejo kot sortna ali zvrstna vina, večinoma izhajajo iz sort chardonnay, sauvignon, grenache blanc, vermentino ali viognier. Izražajo svežino in amilalkoholne note v povezavi z notami cvetočega bezga in akacije ter belega in eksotičnega sadja. V ustih so živahna in mastna, rahlo grenkasta, brez hrapavosti ali suhosti. Vina rosé so pridelana iz sort cinsaut, grenache, syrah, carignan, cabernet sauvignon ali mourvèdre. So bledo rožnate, rahlo lososne barve, pri čemer izražajo prijetno svežino ter intenzivne in kompleksne arome cvetja, eksotičnega sadja ali črnega ribeza.“

2. Trsni izbor

Spremenjena je bila točka 5 o organoleptičnem opisu vin poglavja I specifikacije proizvoda za zaščiteno geografsko označbo „Vicomté d‘Aumelas“.

Na seznam sort, ki se uporabljajo za proizvodnjo vina z zaščiteno geografsko označbo „Vicomté d’Aumelas“, je bilo dodanih naslednjih 17 sort:

artaban N, bronner B, cabernet blanc B, cabernet cortis N, floreal B, johanniter B, monarch N, muscaris B, pinotin N, prior N, saphira B, sauvignac B, solaris B, soreli B, souvignier gris B, vidoc N in voltis B.

Sorte vinske trte, ki so bile vključene v specifikacijo proizvoda, so odpornejše proti glivičnim boleznim, pa tudi bolj prilagojene podnebnim spremembam. Te sorte ustrezajo lastnostim vin z ZGO.

S seznama sort, ki se uporabljajo za proizvodnjo vina z zaščiteno geografsko označbo „Vicomté d’Aumelas“, je bilo črtanih naslednjih 19 sort, ki niso prisotne v vinogradih:

„auxerrois B, baco blanc B, clairette rose Rs, clarin B, couderc noir N, gamay de chaudenay N, jurançon blanc B, landal N, lival N, maréchal foch N, müller-thurgau B, muscadelle B, muscat à petits grains rouges Rg, muscat à petits grains rosés Rs, ravat blanc b, rayon d’or B, savagnin rose Rs, valérien B in villard noir N“.

Te spremembe trsnega izbora so vključene v del enotnega dokumenta o glavnih sortah vinske trte.

3. Povezava z geografskim območjem

V točki 7.1 o posebnostih geografskega območja poglavja I specifikacije proizvoda za zaščiteno geografsko označbo „Vicomté d‘Aumelas“ je bilo na koncu prvega odstavka dodano naslednje besedilo za izboljšanje opisa geografskega območja in lokacije ZGO „Vicomté d‘Aumelas“ v departmaju Hérault:

„[...] ki se vzpenja nad reko Hérault na severu“.

Ta podrobnejša opredelitev je vključena v točko „Povezava z geografskim območjem“ enotnega dokumenta.

4. Organ, pristojen za nadzor

Besedilo točke o organu, pristojnem za nadzor, v poglavju 3 specifikacije proizvoda za zaščiteno geografsko označbo „Vicomté d'Aumelas“ je bilo posodobljeno, vendar ostaja nespremenjeno.

Ta posodobitev je vključena v enotni dokument, kar zadeva kontaktne podatke organa, pristojnega za nadzor.

ENOTNI DOKUMENT

1. Ime

Vicomté d'Aumelas

2. Vrsta geografske označbe

ZGO – zaščitena geografska označba

3. Kategorije proizvodov vinske trte

1. Vino

4. Opis vina

KRATEK OPIS

Zaščitena geografska označba „Vicomté d’Aumelas“ se uporablja za mirna rdeča, rosé in bela vina. Vina z zaščiteno geografsko označbo „Vicomté d’Aumelas“ imajo najmanj 9-odstotni volumenski delež dejanskega alkohola. Največji ali najmanjši delež skupnega alkohola ter najnižje ali najvišje vsebnosti skupnih kislin, hlapnih kislin in skupnega žveplovega dioksida so določeni z evropsko zakonodajo.

Vina so izraz posebnega okolja srednje doline reke Hérault, kjer ima ta pomembno vlogo pri uravnavanju temperature.

Rdeča vina na splošno temeljijo na sadni noti in eleganci, z zelo prefinjenimi tanini. Izhajajo iz sort merlot, cabernet sauvignon, syrah, carignan, grenache in mourvèdre, potrganih ob ustrezni zrelosti, pri čemer se pridelujejo predvsem z zvrščanjem. Vina so intenzivne in sijoče rubinasto rdeče barve ter imajo izrazite arome murve, borovnice, maline, sladkega korena in hruške.

Bela vina, ki se pridelujejo kot sortna ali zvrstna vina, večinoma izhajajo iz sort chardonnay, sauvignon, grenache blanc, vermentino ali viognier. Izražajo svežino in amilalkoholne note v povezavi z notami cvetočega bezga in akacije ter belega in eksotičnega sadja. V ustih so živahna in mastna, rahlo grenkasta, brez hrapavosti ali suhosti.

Vina rosé so pridelana iz sort cinsaut, grenache, syrah, carignan, cabernet sauvignon ali mourvèdre. So bledo rožnate, rahlo lososne barve, pri čemer izražajo prijetno svežino ter intenzivne in kompleksne arome cvetja, eksotičnega sadja ali črnega ribeza.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1.

Posebni enološki postopek

Za enološke postopke se pri teh vinih upoštevajo obveznosti na ravni Unije ter iz zakonika o kmetijstvu in morskem ribištvu.

5.2. Največji donosi

1.

120 hektolitrov na hektar

6. Razmejeno geografsko območje

Trgatev, vinifikacija in obdelava vin z zaščiteno geografsko označbo „Vicomté d’Aumelas“ potekajo na ozemlju naslednjih občin departmaja Hérault: Aumelas, Bélarga, Campagnan, Saint-Pons-de-Mauchiens, Saint-Pargoire, Tressan, Puilacher, Plaissan, Le Pouget, Vendémian, Pouzols, Popian, Saint-Bauzille-de-la-Sylve in Gignac (katastrske enote D, E in F).

7. Sorte vinske trte

Alicante henri bouschet N

Alphonse lavallée N

Altesse B

Alvarinho – albariño

Aramon N

Aramon blanc B

Aramon gris G

Aranel B

Arinarnoa N

Artaban N

Arvine B – petite arvine

Aubun N – murescola

Bourboulenc B – doucillon blanc

Bronner B

Cabernet blanc B

Cabernet cortis N

Cabernet franc N

Cabernet-sauvignon N

Caladoc N

Cardinal Rg

Carignan N

Carignan blanc B

Carmenère N

Chambourcin N

Chardonnay B

Chasan B

Chasselas B

Chasselas rose Rs

Chenanson N

Chenin B

Cinsaut N – cinsault

Clairette B

Clarin B

Colombard B

Cot N – malbec

Counoise N

Danlas B

Egiodola N

Fer N – fer servadou, braucol, mansois, pinenc

Floreal B

Gamay N

Gewurztraminer Rs

Grenache N

Grenache blanc B

Grenache gris G

Gros manseng B

Johanniter B

Listan B – palomino

Lledoner pelut N

Macabeu B – macabeo

Marsanne B

Marselan N

Mauzac B

Merlot N

Meunier N

Monarch N

Mondeuse N

Morrastel N – minustellu, graciano

Mourvèdre N – monastrell

Muscardin N

Muscaris B

Muscat d‘alexandrie B – muscat, moscato

Muscat de hambourg N – muscat, moscato

Muscat à petits grains blancs B – muscat, moscato

Nielluccio N – nielluciu

Négrette N

Parrellada B

Petit manseng B

Petit verdot N

Picardan B – araignan

Pinot gris G

Pinot noir N

Pinotin N

Piquepoul blanc B

Piquepoul gris G

Piquepoul noir N

Plant droit N – espanenc

Portan N

Prior N

Riesling B

Rivairenc N – aspiran noir

Rivairenc blanc B – aspiran blanc

Roussanne B

Rubilande Rs

Saphira B

Sauvignon B

Sauvignon B – sauvignon blanc

Sauvignon gris G – fié gris

Sciaccarello N

Semillon B

Servant B

Seyval B

Solaris B

Soreli B

Souvignier gris Rs

Sylvaner B

Syrah N – shiraz

Tannat N

Tempranillo N

Terret blanc B

Terret gris G

Terret noir N

Ugni blanc B

Verdelho B

Vermentino B – rolle

Vidoc N

Villard blanc B

Viognier B

Voltis B

8. Opis povezave

8.1.

V srcu pokrajine Languedoc, med Montpellierem in Béziersem ter severno od Sèta, se vinorodno območje Vicomté d’Aumelas razprostira na majhnem območju gričev, naslonjenih na severno pobočje planote Aumelas, ki se vzpenja nad reko Hérault na severu.

Vinogradi, ki so zamenjali apnenčaste garige planote Aumelas, so zasajeni na terasah, ki se spuščajo proti zahodu, na tleh, nastalih na apnenčastem in laporno-apnenčastem produ iz mezozoika in terciarja, spodnji del pa na različnih usedlinah, ki jih je naneslo v dolino reke Hérault.

Vse te skupine tal so zelo različno primerne za vinogradništvo, od rodovitnih tal na novejših aluvialnih in koluvialnih naplavinah do peščeno prodnatih tal na starih aluvialnih terasah in apnenčastih gričih.

Različne vrste tal v povezavi z lokalnimi bioklimatskimi razmerami pomenijo različne možnosti za vinogradništvo in so primerne za zasaditev številnih sort vinske trte.

Podnebje je povsem sredozemsko, z zelo izrazitim poletnim pomanjkanjem padavin.

To „enotnost“ v raznolikosti vinorodnega območja Vicomté d’Aumelas še krepijo krajinske značilnosti območja proizvodnje, ki je v celoti del območja, imenovanega Moyenne Vallée de l’Hérault. Vina z ZGO „Vicomté d’Aumelas“ izhajajo z območja proizvodnje, kjer že stoletja gojijo vinogradniško tradicijo.

Vinogradništvo na tem ozemlju, priznano že v rimski dobi, se je uveljavilo v srednjem veku. Vino je bilo na mizah plemičev in meščanov, pili so ga v tavernah, slavili so ga pesniki.

V srednjem veku sta vinograde ohranili in razvili sosednji verski skupnosti, opatiji Aniane in Saint Guilhem le Désert.V 10. stoletju se je vinorodnega območja Vicomté d’Aumelas polastila dinastija Guilhemov iz Montpelliera. Guilhemi, povezani z vladarji Anglije in Holandije, so vina s tega območja takrat izvažali v vso severno Evropo.

Kot pojasnjuje profesor Galtier, je bilo območje Vicomté d’Aumelas v tem obdobju zasajeno s trtami. Plemiči so na svojem fevdu četrtino trgatve vzeli zase, o čemer veliko pove odlomek 547 rokopisnega lista 178v: ta navaja, da je 4. novembra 1121 Guillaume d’Aumelas potrdil podelitev fevda Bertrandu de L’Estangu, in sicer zemljišč z vinogradi in polji vse do reke Hérault.

V 18. stoletju je prekop Canal du Midi olajšal prevoz vin do atlantskih pristanišč, od koder so jih odpošiljali v severno Evropo in Ameriko, rastoča dejavnost pristanišča Sète pa je spodbudila izvoz na jug.

Vinorodno območje je dobilo sedanjo podobo v 19. stoletju, ko je nanjo ugodno vplival razvoj železnice, ki je omogočil pomemben prodor na nove trge. Zaradi specializacije v pridelavo namiznega grozdja, ki je uživalo poseben sloves, je ta regija dobila slikovito ime „zlata dolina“.

Priznanje označbe „vin de pays“5. aprila 1982 je vinogradnikom omogočilo proizvodnjo vin, ki ustrezajo povpraševanju potrošnikov.

Trenutna proizvodnja znaša 10 000 hl, od tega je 50 % rdečih vin, preostali del pa v enakih deležih sestavljajo vina rosé in bela vina.

Sredozemske sorte vinske trte, že dolgo uveljavljene za ZGO, so bile dopolnjene s sortami iz drugih regij, kot sta cabernet-sauvignon in merlot za rdeča vina ter chardonnay in sauvignon za bela.

Vina se delijo na zvrstna, ki so zlasti rdeča, in vina z navedbo sorte, ki so predvsem bela.

Ob edinstveni povezavi med zemljo in zgodovino se pri izdelavi vin z ZGO „Vicomté d’Aumelas“ izkorišča vse znanje, pridobljeno skozi generacije, pa tudi najnaprednejša tehnologija.

Vinogradniki so tako na podlagi raziskovanja razvili vina, ki temeljijo na sadni noti in eleganci, pitna vina, ki so rezultat prilagojene vinifikacije, pri kateri se daje prednost tehnologijam z nežnim stiskanjem.

Skoraj vsa proizvodnja, ki se proda predvsem v Franciji in severnoevropskih državah, se stekleniči na geografskem območju, kar omogoča popoln nadzor nad proizvodom in ustvarjanje dodane vrednosti v kraju proizvodnje.

8.2. Vzročna povezava med posebnostmi geografskega območja in posebnostmi proizvoda

Na vinorodnem območju Vicomté d’Aumelas, nad katerim se dviga grad Aumelas, ki je orientacijska točka za vse prebivalce in vinogradnike iz vasi, se kaže homogenost življenja – tu se živi za vinsko trto, pridelano vino pa preveva močan vinogradniški duh.

V „zlati dolini“, regiji, ki je tako poimenovana zaradi pridelave namiznega grozdja (chasselas in servant), za katero je bilo potrebno naporno obrezovanje in zaradi katere so si vinogradniki prizadevali za optimalno kakovost grozdja, so vinogradniki stkali zelo posebno vez z vinsko trto.

Na podlagi teh izkušenj so se vsi vinogradniki pred več kot 30 leti lotili preusmeritve vinogradov in razvoja sodobnih enoloških tehnik.

Rezultat tega so vina, na katera močno vpliva posebno okolje srednje doline reke Hérault, kjer ima ta pomembno vlogo pri uravnavanju temperature, s čimer omejuje pojav nekaterih skrajnih podnebnih razmer poleti in omogoča pridelavo elegantnih rdečih vin ter svežih in sadnih belih vin.

Danes v vasicah vinorodnega območja Vicomté d’Aumelas, ki pogosto ležijo na mestih nekdanjih rimskih vil, živijo družine vinogradnikov, med katerimi se iz generacije v generacijo prenašajo ljubezen do vinske trte in vina ter znanje in izkušnje. Sloves vin z vinorodnega območja Vicomté d’Aumelas temelji na tej kulturni dediščini. Zgodovina in kultura te regije, teh vasi in teh ljudi sta popolnoma prepleteni z zgodovino njihovega vinogradništva.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Zaščitena geografska označba „Vicomté d’Aumelas“ se lahko dopolni z imenom ene ali več sort vinske trte.

Zaščitena geografska označba „Vicomté d’Aumelas“ se lahko dopolni z izrazom „primeur“ ali „nouveau“ (mlado vino).

Pod pogoji iz specifikacije proizvoda se zaščitena geografska označba „Vicomté d’Aumelas“ lahko dopolni z imenom manjše geografske enote „Vallée Dorée“.

Na etiketi se navede logotip ZGO Evropske unije, kadar je izraz „zaščitena geografska označba“ nadomeščen s tradicionalnim izrazom „vin de pays“ (deželno vino).

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-64343752-4555-476e-ae05-308e26acd116

(1) UL L 9, 11.1.2019, str. 2.